අයිතිවාසිකම් දිනා ගත්තා සේම දිනාගත් අයිතිවාසිකම් ආරක්ෂා කර ගනිමින් රට ගොඩනැඟීමේ කාර්යයට උරදී සිටින ශ්‍රී ලාංකික කම්කරු ජනතාවට ප්‍රණාමය පුදකරන බව කම්කරු හා කම්කරු සබඳතා ඇමැති ගාමිණී ලොකුගේ මහතා ප්‍රකාශ කෙළේය.ලෝක කම්කරු දිනය සමස්ත ශ්‍රී ලංකාවාසී වැඩකරන ජනතාවද මහත් ඉහළින් සමරන බව කියා සිටින ගාමිණී ලොකුගේ ඇමැතිවරයා නිකුත් කළ සුබපැතුම් පණිවුඩයේ මෙසේද සඳහන් වේ.පැය අටක වැඩමුරයක් ඉල්ලා හඬ නැඟූ ඇමරිකාවේ චිකාගෝ නුවර කම්කරු ජනතාවගේ ලෙයින්, කඳුළින්, දහදියෙන් සලකුණු කරනු ලැබූ මැයි පළමුවන දින ලෝක කම්කරු දිනය ලෙස සමස්ත ශ්‍රී ලංකාවාසී වැඩකරන ජනතාවද මහත් ඉහළින් සමරති.යුද බිය නැති රටක වැඩබිම් තුළ ඇතිවූ කාර්මික සාමය හා සංහිඳියාව රටේ සංවර්ධනයට මහත් පිටිවහලක් විය.